**Īssavienojums**

Cik dīvainas ir tās paralēles,

Kas ved mūs pa takām kalnā,

Un kad tu mani trīsreiz piekrāpsi,

Es pazudīšu ar salnām.

Tad stāvēšu dzelzceļa malā,

Turp atpakaļ vilcienus vērot.

Rītdiena nekad nepienāks,

Džeimsam nav par ko sērot.

Ja piepildītos, kaut 5 domas no 100,

Tad tā pirmā par tevi, otrā par mums,

3,4,5 vien atkārtojums

Tālāk skaitīt nav vērts, vien apmaldīties,

Lai tie zina ka mums – īssavienojums.

Jau stundu kā bendzīns beidzies,

Un kāpēc man būtu kur steigties.

Ja nav nekā kam iesākties,

Nekas arī nevar beigties.

Un atmetot spītīgās domas,

Un īpašumtiesības projām,

Es sapņaini skatos debesīs

Vai tiešām reiz jāaiziet bojā?

Ja piepildītos, kaut 5 domas no 100,

Tad tā pirmā par tevi, otrā par mums,

3,4,5 vien atkārtojums.

Tālāk skaitīt nav vērts, vien apmaldīties,

Lai tie zina ka mums – īssavienojums.